ai4bharat/Pralekha huggingface dataset:
मंत्रिमंडळ
भारत आणि फ्रान्स दरम्यान स्थलांतर आणि दळणवळण भागीदारी कराराला मंजुरी
नवी दिल्ली, 8 जानेवारी 2020
भारत आणि फ्रान्स दरम्यान स्थलांतर आणि दळणवळण भागीदारी कराराला पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत आज मान्यता देण्यात आली. मार्च 2018 मधे फ्रान्स राष्ट्राध्यक्षांच्या भारत भेटीदरम्यान या करारावर स्वाक्षरी करण्यात आली होती.
दोन्ही देशांमधील नागरिकांचा परस्पर संपर्क, विद्यार्थी, प्राध्यापक, संशोधक आणि कुशल व्यावसायिक यांच्या दळणवळणात वाढ होण्यासाठी तसेच बेकायदेशीर स्थलांतर आणि मानवी तस्करी रोखण्यासाठी उभय देशांच्या सहकार्य मजबूत करण्यासाठी हा करार महत्वपूर्ण आहे.
सुरुवातीला हा करार सात वर्षांसाठी वैध आहे.
B.Gokhale/N.Chitale/P.Malandkar
(Visitor Counter : 123
पंतप्रधान कार्यालय
सुप्रसिद्ध साहित्यिक डॉ. रजतकुमार कार यांच्या निधनाबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी सुप्रसिद्ध साहित्यिक डॉ.रजतकुमार कार यांच्या निधनाबद्दल तीव्र दुःख व्यक्त केले आहे.
ट्विट संदेशात पंतप्रधान म्हणाले;
“डॉ.रजतकुमार कार हे सांस्कृतिक जगातील एक ज्येष्ठ व्यक्तिमत्व होते. त्यांनी अत्यंत अभिनव पद्धतीने रथ यात्रेचे केलेले इतिवृत्त वर्णन, विविध विषयांवर केलेले लेखन तसेच पाला या कला प्रकारच्या पुनरुज्जीवनासाठी केलेले कार्य यातून त्यांचे बहुआयामी व्यक्तिमत्त्व दिसून येते. त्यांच्या निधनाने अतीव दुःख झाले आहे. त्यांचे कुटुंबीय आणि प्रशंसक यांच्याप्रती शोकसंवेदना. ओम शांती.”
गृह मंत्रालय
भारत आणि तुर्कमेनिस्तान यांच्यात आपत्ती व्यवस्थापनाबाबत सहकार्याच्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 6 जानेवारी 2022
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि तुर्कमेनिस्तान दरम्यान आपत्ती व्यवस्थापन क्षेत्रातील सहकार्याबाबतच्या सामंजस्य करारावर स्वाक्षरी करण्यास मंजुरी देण्यात आली.
या सामंजस्य कराराद्वारे एक अशी प्रणाली स्थापित करण्याचा प्रयत्न केला जाईल, ज्याद्वारे भारत आणि तुर्कमेनिस्तान या दोन्ही देशांना एकमेकांच्या आपत्ती व्यवस्थापन यंत्रणेचा फायदा होईल आणि आपत्ती व्यवस्थापनाच्या क्षेत्रात सज्जता, प्रतिसाद आणि क्षमता निर्माण करणारी क्षेत्रे अधिक बळकट होण्यास मदत होईल.
या सामंजस्य करारामुळे, खालील क्षेत्रांत दोन्ही देशांना फायदेशीर असं सहकार्य होणे अपेक्षित आहे.
i.आपत्कालीन परिस्थितींवर देखरेख आणि अंदाज आणि त्यांच्या परिणामांचे मूल्यांकन
ii.आपत्ती व्यवस्थापनात सहभाग असलेल्या योग्य संस्थांमधील सक्षम अधिकाऱ्यांमार्फत परस्पर संवाद;
iii.संशोधन प्रकल्पांचे संयुक्त नियोजन, विकास आणि अंमलबजावणी, वैज्ञानिक आणि तांत्रिक प्रकाशनांची देवाणघेवाण आणि आपत्ती व्यवस्थापन क्षेत्रातील संशोधन कार्यांचे परिणाम;
iv.या सामंजस्य कराराअंतर्गत, परस्पर सहमतीनुसार माहिती, नियतकालिके किंवा इतर कोणतीही प्रकाशने, व्हिडिओ आणि फोटो सामग्री तसेच तंत्रज्ञानाची देवाणघेवाण
v.संयुक्त परिषदा, परिसंवाद, कार्यशाळा तसेच संबंधित क्षेत्रातील सराव आणि प्रशिक्षणांचे आयोजन;
vi.आपत्ती व्यवस्थापनातील तज्ञ आणि अनुभवांची देवाणघेवाण;
vii.शोध आणि बचाव कार्यासाठी प्रथम प्रतिसाद देणाऱ्या कार्यकर्त्यांचे प्रशिक्षण आणि क्षमता वाढवणे; आपत्ती व्यवस्थापन क्षेत्रात क्षमता वाढवण्यासाठी प्रशिक्षणार्थी आणि तज्ञांची देवाणघेवाण करणे:
viii.तांत्रिक सुविधा आणि उपकरणे प्रदान करण्यासाठी, पूर्व ईशारा प्रणाली अधिक मजबूत करण्यासाठी आणि आपत्ती व्यवस्थापनातील पक्षांची क्षमता वाढविण्यासाठी परस्पर सहमतीनुसार सहाय्य प्रदान करणे;
ix.आपत्कालीन स्थितीत प्रतिसाद देतांना, परस्पर सहकार्याने एकमेकांना सहकार्य करणे.
x.आपत्ती प्रतिरोधक पायाभूत सुविधांच्या निर्मितीसाठी ज्ञान आणि कौशल्याचे परस्पर आदानप्रदान
xi.आंतरराष्ट्रीय स्तरावर मान्यता असलेल्या मानकांनुसार परस्पर सहमतीने गुणवत्ता व्यवस्थापन प्रणाली सादर करणे;
xii.आपत्ती व्यवस्थापनाशी संबंधित इतर कोणतेही उपक्रम, ज्यांच्या अंमलबाजावणीबाबत सक्षम प्राधिकरण किंवा पक्षांनी परस्पर सहमती दर्शविली असेल;
आतापर्यंत भारताने स्वित्झर्लंड, रशियन, सार्क, जर्मनी, जपान, ताजिकिस्तान, मंगोलिया, बांगलादेश आणि इटली या देशांसोबत आपत्ती व्यवस्थापन क्षेत्रात सहकार्यासाठी द्विपक्षीय/बहुपक्षीय करार/सामंजस्य करार/इरादापत्राची संयुक्त घोषणा/सहकार्य करारावर स्वाक्षरी केली आहे.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
आर्थिक व्यवहार विषयक मंत्रिमंडळ समिती
निमच-रतलाम रेल्वेमार्गाच्या दुहेरीकरणाला केंद्रीय मंत्रिमंडळाची मंजुरी
प्रकल्पाची एकूण अंदाजित किंमत 1,095.88 कोटी रुपये असेल आणि त्याची वाढीव / प्रकल्पपूर्तीची किंमत 1,184.67 कोटी रुपये आहे.
पहिल्या वर्षापासून 5.67 दशलक्ष टन अतिरिक्त वार्षिक मालवाहतूक अपेक्षित आहे जी 11 व्या वर्षी 9.45 दशलक्ष टन प्रतिवर्ष होईल
नवी दिल्ली, 29 सप्टेंबर 2021
माननीय पंतप्रधान श्री नरेंद्र मोदी यांच्या अध्यक्षतेखाली आर्थिक व्यवहार विषयक मंत्रिमंडळ समितीने निमच-रतलाम रेल्वेमार्गाच्या दुहेरीकरणाला मंजुरी दिली आहे. प्रकल्पाची एकूण अंदाजित किंमत 1,095.88 कोटी रुपये असेल आणि त्याची वाढीव / प्रकल्पपूर्तीची किंमत 1,184.67 कोटी रुपये आहे. दुहेरीकरण होणाऱ्या रेल्वे मार्गाची एकूण लांबी 132.92 किमी आहे. हा प्रकल्प चार वर्षांत पूर्ण होईल.
निमच-रतलाम विभागाची रेल्वेमार्ग वापराची क्षमता देखभालीसाठी बंद ठेवण्यासह 145.6% पर्यंत आहे. प्रकल्प मार्ग विभागाचा  इष्टतम क्षमतेपेक्षा जास्त वापर झाला आहे. वाहतूक सिमेंट कंपन्यांच्या कॅप्टिव्ह पॉवर प्लांटसाठी मुख्य आवक मालवाहतूक कोळसा आहे. निमच - चित्तौड़गढ परिसरात सिमेंट दर्जाच्या चुनखडीचा मोठ्या प्रमाणात साठा उपलब्ध झाल्यामुळे नवीन सिमेंट उद्योग येत असल्याने या विभागावरील वाहतूक आणखी वाढेल.
निमच-रतलाम विभागाच्या दुहेरीकरणामुळे विभागाची क्षमता वाढेल. अशाप्रकारे, अधिक माल आणि प्रवासी गाड्या सुरु केल्या जाऊ शकतात. सिमेंट उद्योगांच्या सान्निध्यामुळे पहिल्या वर्षापासून 5.67 दशलक्ष टन अतिरिक्त वार्षिक मालवाहतूक अपेक्षित आहे जी 11 वर्षात 9.45 दशलक्ष टन प्रतिवर्ष होईल. हे सुलभ कनेक्टिव्हिटी प्रदान करेल तसेच प्रदेशाच्या सामाजिक-आर्थिक विकासात चांगला परिणाम देईल. उंचागढच्या किल्ल्यासह अनेक ऐतिहासिक स्थळे प्रकल्प क्षेत्रात वसलेली असल्याने या प्रकल्पामुळे परिसरातील पर्यटनालाही चालना मिळेल.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
अभिनय माझं सर्वस्व, अभिनय माझं जीवन: इफ्फी महोत्सवात संवाद साधताना अभिनेता नवाजुद्दीन सिद्दीकी
गोवा/मुंबई, 22 नोव्हेंबर 2022
जर तुम्हाला शून्यापासून सुरुवात करायची असेल, तर तुम्ही जे शिकलात ते आधी तुम्हाला मनातून काढून टाकावे लागेल,”
असे आज आयकॉनिक अभिनेता नवाजुद्दीन सिद्दीकी यांनी सांगितलं. 53 व्या आंतरराष्ट्रीय चित्रपट महोत्सवादरम्यान  ‘अभिनेता म्हणून प्रवास’ या विषयावरील संवाद सत्रात मार्गदर्शन करताना सिद्दीकी बोलत होते. ब्लॅक फ्रायडे, न्यू यॉर्क, पीपली लाइव्ह, कहानी आणि गँग्स ऑफ वासेपूर यांसारख्या बॉलीवूडच्या काही प्रमुख चित्रपटांमध्ये त्यांनी एक अभिनेता म्हणून मोठे नाव कमावले आहे.
अभिनेता होण्याच्या आपल्या प्रवासाबद्दल त्यांनी भरभरून सांगितलं. स्थानिक महाविद्यालयातून पदवी घेतल्यानंतर काही काळासाठी त्यांनी पेट्रोकेमिकल कंपनीत केमिस्ट म्हणून काम केलं. मात्र, अभिनेता होण्याचं स्वप्न पूर्ण करण्यासाठी ते रंगभूमीशी जोडले गेले. अखेरीस त्यांनी दिल्लीच्या नॅशनल स्कूल ऑफ ड्रामा  मध्ये प्रवेश घेतला.
कारकिर्दीच्या सुरुवातीच्या दिवसांमध्ये केलेल्या संघर्ष आणि आव्हानांबद्दल विचारलं असता त्यांनी सांगितलं की दुसरा कुठला पर्याय नसल्यामुळे छोट्या भूमिकांची ऑफर स्वीकारावी लागली, टिकून राहावे लागले. कठीण वेळ तुम्हाला मजबूत बनवते.
“गँग्स ऑफ वासेपूर हा चित्रपट त्यांच्या अभिनय कारकिर्दीला कलाटणी देणारा कसा ठरला या प्रश्नाला त्यांनी उत्तर दिलं, " या चित्रपटामुळे माझा स्वतःवर विश्वास बसला. मला विश्वास होता की यानंतर माझा संघर्ष संपेल आणि लोक या चित्रपटाला दाद देतील"
नेटफ्लिक्स आणि इतर ओटीटी प्लॅटफॉर्मवर वेब सीरिजमध्ये काम करण्याचा अनुभवही त्यांनी शेअर केला. सुरुवातीला ओटीटी प्लॅटफॉर्मवर मालिकांमध्ये काम करण्यास आपल्याला संकोच वाटत होता कारण त्याबद्दल काहीच माहिती नव्हती, असं त्यांनी सांगितलं. या प्लॅटफॉर्मवर काम करण्यासाठी अनुराग कश्यपनं त्यांचं मन वळवलं. सेक्रेड गेम्स वेब-सिरीज नेटफ्लिक्सवर खूप हिट ठरली हे लक्षात घेण्यासारखे आहे.
मंटोच्या बायोपिकमध्ये त्यांनी प्रख्यात उर्दू लेखक सआदत हसन मंटो यांची आणि ठाकरे चित्रपटात शिवसेनाप्रमुख बाळासाहेब ठाकरे यांची भूमिका साकारली. या दोन अष्टपैलू भूमिका साकारताना आलेले अनुभव त्यांनी सांगितले. काम करण्याची प्रेरणा कुठून मिळते असं विचारलं असता, नवाजुद्दीन म्हणाले, “अभिनय हा माझा छंद आहे आणि तो करताना मी दमत नाही. अभिनय हे माझं सर्वस्व आहे, माझे जीवन आहे. माझी अभिनयाची तहान भागवण्यासाठी एक आयुष्यही पुरेसं नाही”
आगामी चित्रपट हड्डीमध्ये त्यांनी साकारलेल्या ट्रान्सजेंडरच्या भूमिकेबद्दलचे काही किस्सेदेखील त्यांनी सांगितले.PIB Mumbai | G.Chippalkatti/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
महिला आणि बालविकास मंत्रालय
केंद्रीय महिला आणि बाल विकास मंत्री स्मृती इराणी यांनी देशभरातील अंगणवाडी सेविका आणि मदतनीसांना संबोधित केले
केंद्रीय महिला आणि बाल विकास मंत्र्यांनी महिला आणि मुलांच्या उन्नतीकरणासाठी अंगणवाडी सेविकांच्या अथक प्रयत्नांबद्दल त्यांचे आभार मानले आणि पोषण 2.0 साठी सूचना मागवल्या
केंद्रीय मंत्री स्मृती इराणी यांनी सर्व अंगणवाडी सेविकांना विशेषतः महत्वाकांक्षी जिल्ह्यांमध्ये ‘पोषण वाटिका’ स्थापन करण्याचे आवाहन केले
नवी दिल्ली, 3 सप्टेंबर 2021
"स्वातंत्र्याचा अमृत महोत्सव’ अंतर्गत सप्टेंबर महिन्यात राबवल्या जाणाऱ्या ‘पोषण माह’ सोहळ्याचा भाग म्हणून केंद्रीय महिला आणि बाल विकास मंत्री स्मृती झुबिन इराणी यांनी आज देशभरातील अंगणवाडी सेविकांना संबोधित केले. सर्वप्रथम इराणी यांनी महिला आणि मुलांचा सर्वांगीण विकास सुनिश्चित करण्याप्रति निर्धार आणि अथक प्रयत्नांबद्दल सर्व अंगणवाडी सेविका आणि अंगणवाडी मदतनीसांचे आभार मानले आणि त्यांना त्यांची मते आणि सूचना पाठवण्याचे आवाहन केले ज्याचा समावेश पोषण 2.0 मध्ये केला जाऊ शकतो.
केंद्रीय महिला आणि बाल विकास मंत्र्यांनी सर्व अंगणवाडी सेविकांना देशातील सर्व महत्वाकांक्षी जिल्ह्यांमध्ये महिनाभर चालणाऱ्या पोषण माह दरम्यान 'पोषणवाटिका'  उभारल्या जातील हे सुनिश्चित करण्यासाठी प्रोत्साहित केले. इराणी यांनी यासंदर्भात केंद्र सरकारकडून शक्य ती सर्व मदत पुरवण्याचे आश्वासन दिले आणि सर्व अंगणवाडी सेविकांना अधिकाऱ्यांसोबत मिळून काम करण्यास सांगितले, ज्यामुळे पोषण वाटिकांना नव्याने चालना मिळेल.
विशेषत: महिला आणि मुलांसाठी निरोगी आणि समृद्ध राष्ट्र सुनिश्चित करणे हे पंतप्रधान नरेंद्र मोदी यांची कल्पना आणि ध्येय होते यावर केंद्रीय मंत्र्यांनी भर दिला आणि त्यासाठी पंतप्रधानांनी सर्व अंगणवाडी केंद्रांना अत्याधुनिक पायाभूत सुविधा आणि सहाय्य प्रदान करण्याचे निर्देश दिले आहेत. इराणी म्हणाल्या की, पोषण 2.0 च्या माध्यमातून अंगणवाडी केंद्रांना अधिक चांगल्या पायाभूत सुविधांद्वारे अधिक सक्षम केले जाईल आणि महिला आणि मुलांच्या पोषण विषयक गरजा पूर्ण करण्यासाठी सर्व प्रयत्न केले जातील.
सर्व अंगणवाडी सेविकांसाठी विशेष विमा योजना तयार केली जात आहे आणि त्यासाठी राज्य सरकारांना तपशील प्रदान करण्याची विनंती करण्यात आली आहे जेणेकरून विमा संरक्षण प्रदान करता येईल असे .इराणी यांनी सांगितले. समारोप करताना केंद्रीय मंत्री म्हणाल्या की, पोषण माह ही सर्व अंगणवाडी सेविकांसाठी हाती घेतलेल्या सर्व उपक्रमांद्वारे कृतज्ञता व्यक्त करण्याची संधी आहे आणि केवळ महिना नव्हे तर संपूर्ण वर्ष अंगणवाडी सेविकांच्या अथक प्रयत्नांना मानवंदना ठरावे असे त्या म्हणाल्या.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 222
रस्ते वाहतूक आणि महामार्ग मंत्रालय
शिकाऊ युवा वाहनचालकांसाठी कार्यक्रमाचा प्रारंभ
नवी दिल्ली, 15 ऑक्टोबर 2018
रस्ते वाहतूक आणि महामार्ग आणि रसायन आणि खते राज्यमंत्री मनसुखलाल मांडवीय यांनी आज नवी दिल्ली येथे ‘युथ रोड सेफ्टी लर्नर्स लायसन्स’ कार्यक्रमाचा प्रारंभ केला. या कार्यक्रमाअंतर्गत युवकांना योग्य आणि शास्त्रशुद्ध पद्धतीने वाहनचालकाचे प्रशिक्षण देण्यात येणार आहे. जे युवक वाचलन चालवण्यासाठी परवाना घेण्यासाठी पहिल्यांदा अर्ज करणार आहेत त्यांना अशा प्रकारचे प्रशिक्षण देण्यात येणार आहे.
देशातल्या प्रशिक्षणार्थी युवा वाहन चालकांसाठी पहिल्यांदाच अशा प्रकारचा कार्यक्रम आयोजित केला आहे, असे सांगून मनसुखलाल मांडवीय म्हणाले, सरकार रस्त्यांवर होणारे अपघात टाळण्यासाठी प्राधान्य देत आहे. चालक, प्रवाशांची सुरक्षा अतिशय महत्त्वाची आहे. रस्त्यांवरच्या अपघातांमध्ये युवकांच्या मृत्यूचे प्रमाण कमी करण्याची गरज आहे. हे लक्षात घेऊन सरकारमार्फत उपाय योजले जात आहेत. बेदरकार वाहने चालवणे, अंमली पदार्थांचे सेवन करून गाडी चालवणे. तसेच हेल्मेट न घालता म्हणजेच सुरक्षेची उपाययोजना न करता वाहन चालवणे यामुळे रस्त्यांवरील अपघातांमध्ये युवकांचे मृत्यू जास्त होतात, असे दिसून आले आहे. हे टाळण्यासाठी सरकार उपाययोजना करत आहे. 2020 पर्यंत रस्त्यावरच्या अपघातात होणाऱ्या मृत्यूंची संख्या 50 टक्क्यांनी कमी झाली पाहिजे, असे उद्दिष्ट सरकारने निश्चित केले आहे, असेही मांडवीय यांनी यावेळी सांगितले. यावेळी रस्ते वाहतूक आणि महामार्ग मंत्रालयाच्या अतिरिक्त सचिव लीना नंदन, संयुक्त सचिव अभय दामले यांनी ‘युथ रोड सेफ्टी लर्नर्स लायसन्स’ कार्यक्रमाची माहिती दिली.
N.Sapre/S.Bedekar/P.Kor
(Visitor Counter : 56
आर्थिक व्यवहार विषयक मंत्रिमंडळ समिती
पारादीप पोर्ट ट्रस्ट ला दिलेल्या सरकारी कर्जावरच्या दंडात्मक व्याजाला माफी देण्याला केंद्रीय मंत्री मंडळाची मंजुरी
नवी दिल्ली, 23 मे 2018
पारादीप पोर्ट ट्रस्ट ला दिलेल्या सरकारी कर्जावरच्या दंडात्मक व्याजाला माफी देण्याला पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्री मंडळाच्या अर्थविषयक समितीच्या आज झालेल्या बैठकीत मंजुरी देण्यात आली.
31.03.2017 रोजी पारादीप पोर्ट ट्रस्टला सुमारे 1076.59 कोटी रुपयांचे दंडात्मक व्याज माफ आणि माफीच्या मंजुरीच्या तारखेपर्यंतच्या वाढत्या रकमेला माफी
दंडात्मक व्याजाच्या माफीच्या मंजुरीच्या तारखेपर्यंत,पारादीप पोर्ट ट्रस्ट, 0.25% दराने दंडात्मक व्याज चुकते करेल.
माफीच्या मंजुरीच्या तारखेपर्यंत, पारादीप पोर्ट ट्रस्ट 387.74 कोटी रुपयाची मूळ रक्कम आणि व्याजाची रक्कम परतफेडीला सुरवात करेल. 2018 -19 आणि 2019 -20 मधे दोन हप्त्यात ही परतफेड करायची आहे.
पूर्वपीठीका:
पारादीप पोर्ट ट्रस्टने 1967 ते 2002 या काळात आपल्या पायाभूत प्रकल्पांसाठी 642.69 कोटी रुपयाचे कर्ज घेतले होते. पाच वर्षाच्या सवलतीच्या काळासह 20 वार्षिक हप्त्यात हे कर्ज फेडायचे होते. मात्र पारादीप पोर्ट ट्रस्ट 1987 -88 पर्यंत तोट्यात होते आणि मह्सुलात तुट होती,त्यामुळेकर्ज फेड शक्य झाली नाही. परिणामी पारादीपचा कर्जाचा बोजा 1743.69 कोटी रुपयांचा झाला.
याशिवाय पोर्ट ट्रस्टला विविध आगामी विकास प्रकल्पांसाठी आणि कर्मचाऱ्यांचे निवृत्ती वेतन देण्यासाठी सुमारे 6695 कोटी रुपयाची गरज भासत होती. त्यामुळे 1743.69 कोटीचे एकूण कर्ज फेडण्याच्या स्थितीत पोर्ट ट्रस्ट नाही.
B.Gokhale/N.Chitale/D.Rane
(Visitor Counter : 35
गृह मंत्रालय
कोविड-19 मुळे भारतात अडकून पडलेल्या परदेशी नागरिकांचा भारतीय व्हीसा किंवा निवासाची परवानगी असलेला काळ 30 सप्टेंबर 2021 पर्यंत  समजला जाईल
नवी दिल्ली, 2 सप्टेंबर 2021
कोविड-19 महामारीमुळे निर्माण झालेल्या परिस्थितीत, अनेक परदेशी नागरिक, जे विविध प्रकारचे व्हिसा घेऊन, मार्च 2020 पासून भारतात आले आहेत, आणि आता विमानसेवा सुरु नसल्याने ते भारतातच अडकून पडले आहेत, अशा सर्व नागरिकांना केंद्र सरकारने भारतात राहण्याची परवानगी दिली असून, त्यांच्या नियमित व्हिसा किंवा स्टे स्टीप्युलेशन सुविधेच्या कालावधीची मुदत वाढलेली गृहीत धरली जाईल, असे गृहमंत्रालयाने स्पष्ट केले आहे. यासाठी परदेशी नागरिकांना कोणताही दंड किंवा शुल्क आकारले जाणार नाही. ही सुविधा 31 ऑगस्ट, 2021 पर्यंत उपलब्ध होती आता ती 30 सप्टेंबर 2021 पर्यंत वाढवण्यात आली आहे.
अशा परदेशी नागरिकांना आता त्यासाठी, एफआरआरओ/एफआरओ कडे आपल्या व्हिसाची मुदत 30 सप्टेंबरपर्यंत वाढवून घेण्यासाठी कुठलाही वेगळा अर्ज करावा लागणार नाही. मात्र, देश सोडण्यापूर्वी त्याना देश सोडण्यासाठी ई-एफआरआरओ पोर्टलवर ऑनलाईन अर्ज करावा लागेल. संबंधित एफआरआरओ/एफआरओ कडून हा अर्ज, कुठलाही विलंब शुल्क न आकारता मंजूर केला जाईल.
जर कोणत्या परदेशी नागरिकाला 30 सप्टेंबर 2021 च्या पलीकडे आपला व्हीसाची मुदत वाढवून हवी असेल, तर ते ई-एफआरआरओ प्लॅटफॉर्मवर तसा अर्ज करु शकतील, सध्या अस्तित्वात असलेल्या मार्गदर्शक सूचनांनुसार पात्रतेच्या निकषांवर या अर्जाला मंजूरी दिली जाईल.
तसेच, अफगाण नागरिकांसाठी जारी करण्यात आलेल्या वेगळ्या मार्गदर्शक तत्त्वाच्या आधारे त्यांना व्हिसाची मुदत वाढवून दिली जाईल.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
आरोग्य आणि कुटुंब कल्याण मंत्रालय
कोविड-19 बाबत अद्ययावत स्थिती
देशव्यापी लसीकरण मोहिमेअंतर्गत आतापर्यंत 37.21 कोटी लसींच्या मात्रा देण्यात आल्या
गेल्या 24 तासांत देशात 42,766 नव्या रुग्णांची नोंद
देशातील उपचाराधीन रुग्णांच्या संख्येत घट झाली असून ती 4,55,033 इतकी आहे
उपचाराधीन रुग्णांचे प्रमाण सध्या एकूण रुग्णांच्या 1.48%
आतापर्यंत देशभरात एकूण 2,99,33,538 जण बरे झाले
गेल्या 24 तासांत 45,254 जण बरे झाले
रुग्ण बरे होण्याचा दर वाढून 97.20% इतका झाला आहे.
साप्ताहिक पॉझिटीव्हीटी दर 5% पेक्षा कमी असून, सध्या तो 2.34% इतका आहे
दैनंदिन पॉझिटिव्हीटी दर 2.19% असून सलग 19 दिवसांपासून हा दर 3% हून कमी
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 42.90 कोटी चाचण्या करण्यात आल्या
केंद्रीय लोकसेवा आयोग
राष्ट्रीय संरक्षण अकादमी आणि नौदल अकादमी परीक्षा 2018 चा निकाल जाहीर
नवी दिल्ली, 9 मे 2019
केंद्रीय लोकसभा आयोगाने 9 सप्टेंबर 2018 रोजी घेतलेल्या लेखी परीक्षा आणि त्यानंतर सर्व्हीस सिलेक्शन बोर्डाने घेतलेल्या मुलाखतीनंतर पात्र ठरलेल्या 520 उमेदवारांची यादी जाहीर करण्यात आली आहे. राष्ट्रीय संरक्षण अकादमीच्या 142 व्या तर नौदल अकादमीच्या 104 व्या अभ्यासक्रमासाठीच्या प्रवेशासाठी ही परीक्षा घेण्यात आली. 2 जुलै 2019 पासून अभ्यासक्रम सुरू होणार आहेत. या अभ्यासक्रमाच्या तारखेसंदर्भात अधिक माहिती संरक्षण मंत्रालयाच्या www.joinindianarmy.nic.in, www.nausena-bharti.nic.in आणि www.careerairforce.nic.in या संकेतस्थळावर मिळू शकेल.
ही यादी तयार करण्यासाठी उमेदवारांच्या वैद्यकीय चाचणीचे निकाल लक्षात घेण्यात आलेले नाहीत.
केंद्रीय लोकसभा आयोगाच्या http:// www.upsc.gov.in या संकेतस्थळावरही निकाल उपलब्ध आहे. अंतिम निकालाच्या 15 दिवसानंतर उमेदवारांना गुणपत्रिका मिळतील.
N.Sapre/N.Chitale/P.Kor
(Visitor Counter : 74
उपराष्ट्रपती कार्यालय
शांततावादी भारत दुर्बल नव्हे, विघातक दहशतवादी प्रवृत्तींवर प्रहार करण्याची क्षमता ; उपराष्ट्रपती एम. व्यंकय्या नायडू
जागतिक समुदायाने जागृत होऊन भारताने प्रस्तावित केलेला दहशतवाद विरोधी करार स्वीकारावा – उपराष्ट्रपतींचे आवाहन
नवी दिल्ली, 27 फेब्रुवारी 2019
जगामधे शांतता आणि प्रगतीसाठीची आकांक्षा हे भारताचे बळ आहे, असे सांगतानाच विनाशकारी दहशतवादी प्रवृत्तींना पाठीशी घालणाऱ्यांना समर्पक उत्तर भारत देऊ शकतो हे कालच्या यशस्वी हवाई हल्ल्यांनी सिद्ध केल्याचे उपराष्ट्रापती एम. व्यंकय्या नायडू यांनी म्हटले आहे. भारतीय हवाई दलाने केलेली कारवाई ही प्रतिबंधात्मक स्वरुपाची होती आणि देशाची शांतता आणि समृद्धी अबाधित राखण्यासाठी होती असे त्यांनी स्पष्ट केले.
कौटिल्य फेलोशिप कार्यक्रमांतर्गत 32 देशातल्या 80, मुत्सद्दी, संशोधक, विचारवंतांना त्यांनी संबोधित करुन संवादही साधला.
वसुधैव कुटुंबकम् हे भारताचे तत्वज्ञान असून, इतर देशांसमवेत असणाऱ्या संबंधावरही याचा प्रभाव आहे. मात्र अहिंसक आणि शांतता प्रिय याचा अर्थ आपण दुर्बल आहोत किंवा आपल्या एकात्मतेला आणि सुरक्षेला असणारे धोके दुर्लक्षित आहेत, असे नव्हे. आमच्या प्रगतीत अडथळा आणू शकणाऱ्या विघातक प्रवृत्ती आणि शक्तींची आम्हाला पूर्ण जाणीव आहे. अशा शक्तींचा बिमोड करण्यासाठी आम्ही कटिबद्ध आहोत, असे त्यांनी सांगितले.
N.Sapre/N.Chitale/D. Rane
(Visitor Counter : 113
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या अध्यक्षेखाली 9 व्या पायाभूत सुविधा समूहाची बैठक,पायाभूत सुविधांचा विकास करताना पर्यावरण संरक्षणाला योग्य महत्त्व देण्याच्या कटीबद्धतेचा केला पुनरुच्चार
केंद्रीय रस्ते वाहतूक आणि महामार्ग मंत्री नितीन गडकरी यांच्या अध्यक्षेतेखाली आज पायाभूत सुविधांच्या प्रकल्पांच्या अंमलबजावणीसंदर्भात विद्यमान आंतर-मंत्रालयीन मुद्यांची दखल घेण्यासाठी पायाभूत सुविधा समितीच्या 9 व्या समूहाची बैठक झाली. पायाभूत सुविधांचा विकास करताना पर्यावरण आणि जीवसृष्टी संरक्षणाला योग्य महत्त्व देण्याच्या वचनबद्धतेचा त्यांनी या बैठकीत पुनरुच्चार केला.
नागरी हवाई वाहतूक मंत्री ज्योतिरादित्य सिंधिया, रेल्वे, दळणवळण, इलेक्ट्रॉनिक आणि माहिती तंत्रज्ञान मंत्री श्री अश्विनी वैष्णव, पर्यावरण, वने आणि हवामान बदल, कामगार आणि रोजगार मंत्री श्री भूपेंद्र यादव, रस्ते वाहतूक आणि महामार्ग आणि नागरी हवाई वाहतूक राज्यमंत्री  जनरल  व्ही. के. सिंह आणि संरक्षण आणि पर्यटन राज्यमंत्री अजय भट्ट यांनी बैठकीत सहभाग घेतला.
रस्ते वाहतूक आणि महामार्ग मंत्रालय, संरक्षण मंत्रालय, बंदरे, नौवहन आणि जलमार्ग मंत्रालय, पर्यावरण, वने आणि हवामान बदल मंत्रालय, रेल्वे मंत्रालय, इलेक्ट्रॉनिक्स आणि माहिती तंत्रज्ञान मंत्रालय, ऊर्जा मंत्रालय, नागरी हवाई वाहतूक मंत्रालय, भारतीय राष्ट्रीय महामार्ग प्राधिकरण, राष्ट्रीय महामार्ग आणि पायाभूत सुविधा विकास महामंडळ मर्यादित यामधील वरिष्ठ अधिकारी आणि महाराष्ट्र, पंजाब, उत्तर प्रदेश, मध्य प्रदेश, केरळ आणि हिमाचल प्रदेश या राज्यांचे प्रतिनिधी या बैठकीला उपस्थित होते.
 ना हरकत प्रमाणपत्राशी संबंधित समस्यांचे निराकरण, कामकाजाच्या परवानग्या/मंजूरी सुलभ करणे, जमिनीचे वाटप/हस्तांतरण आणि जारी करणे सुनिश्चित करणे यासह बांधकाम सुरु असलेल्या पायाभूत प्रकल्पांच्या प्रगतीला गती देण्यासाठी अनेक मुद्दे या बैठकीच्या विषयपत्रिकेवर होते.
पर्यावरण, वने आणि हवामान बदल मंत्रालयाकडून प्रलंबित मंजुरी,प्रलंबित सविस्तर प्रकल्प अहवालाला मंजूरी, लॉजिस्टिक पार्क/इंटर-मोडल स्टेशन आणि आरओबी/आरयूबी बांधकाम संबंधित रेल्वे मंत्रालयाशी निगडीत मुद्दे, राईट ऑफ वे  धोरणाच्या संरेखनाचा मुद्दा, वाहतूक विभागासह महामार्गावरील फायबरसाठी सामायिक वाहिनी , संरक्षण मंत्रालयासह अन्य विभागांकडे काम करण्यासाठीच्या प्रलंबित परवानग्या हे मुद्देदेखील बैठकीत समाविष्ट करण्यात आले.
महामार्ग आणि इतर पायाभूत प्रकल्पांसाठी वन मंत्रालयाच्या प्रलंबित मंजुरीशी संबंधित मुद्दा या बैठकीत उपस्थित केलेला प्रमुख मुद्दा होता. या संदर्भात प्रक्रियेला गती देण्याचे निर्देश संबंधित अधिकाऱ्यांना देण्यात आले.
रेल्वे आणि रस्ते वाहतूक आणि महामार्ग मंत्रालयाची जमीन/आरओडब्ल्यू धोरणे आणि पर्यावरण आणि वन मंजुरीसाठी सर्वसमावेशक मार्गदर्शक तत्त्वे तयार करण्यावर देखील या बैठकीत विस्तृत चर्चा झाली. रेल्वेच्या पायाभूत सुविधांमध्ये सुधारणा करण्यासाठी नवीन तंत्रज्ञान आणि आर्थिक मॉडेलचे महत्त्व रेल्वेमंत्र्यांनी अधोरेखित केले .प्रकल्पांना व्यवहार्य बनवण्यासाठी यासाठी आधीच अधिग्रहित केलेल्या जमिनीवर महामार्गालगत रेल्वे मार्ग उभारण्याची योजना आखण्याची व्यवहार्यता पडताळून पाहण्याचा मानस त्यांनी व्यक्त केला. गडकरींनी कार्बन क्रेडिटच्या संकल्पनेप्रमाणे ट्री बँक सुरू करण्याची सूचना केली.
राष्ट्रनिर्मितीला हातभार लावणाऱ्या पायाभूत प्रकल्पांना गती देण्यासाठी विविध संस्थांनी मांडलेल्या बाबींकडे लक्ष देण्याचे आणि संबंधित समस्या सोडवण्याचे आश्वासन मंत्र्यांनी दिले.
अर्थ मंत्रालय
सेंट्रल इलेक्ट्रॉनिक्स लिमिटेडच्या धोरणात्मक निर्गुंतवणुकीला सरकारची मान्यता
नवी दिल्ली 29 नोव्हेंबर 2021
केंद्रीय रस्ते वाहतूक आणि महामार्ग मंत्री नितीन जयराम गडकरी, केंद्रीय अर्थ आणि कॉर्पोरेट व्यवहार मंत्री श्रीमती. निर्मला सीतारामन, केंद्रीय विज्ञान आणि तंत्रज्ञान मंत्रालयाचे राज्यमंत्री  श्री जितेंद्र सिंह, यांचा समावेश असलेल्या आर्थिक व्यवहार विषयक मंत्रिमंडळ समितीच्या  पर्यायी अधिकारप्राप्त यंत्रणेने  वैज्ञानिक आणि औद्योगिक संशोधन विभागाच्या केंद्रीय सार्वजनिक क्षेत्र उपक्रम सेंट्रल इलेक्ट्रॉनिक्स लिमिटेड  मधील भारत सरकारच्या 100% समभागांच्या विक्रीसाठी मेसर्स नंदल फायनान्स अँड लीजिंग प्रायव्हेट लिमिटेडच्या सर्वोच्च किंमतीच्या निविदेला मान्यता दिली आहे. विजयी बोली 210,00,60000/-  रुपये आहे.
सेंट्रल इलेक्ट्रॉनिक्स लिमिटेड च्या निर्गुंतवणुकीची प्रक्रिया 27.10.2016 रोजी CCEA च्या ‘तत्त्वतः’ मान्यतेने सुरू झाली.
निविदा भरणाऱ्यांच्या गोपनीयतेचा विचार करून, आंतर-मंत्रिमंडळ गट , निर्गुंतवणुकीवरील सचिवांचा गाभा गट  आणि सर्वोच्च मंत्री स्तरावरील अधिकारप्राप्त पर्यायी यंत्रणेचा समावेश असलेल्या बहुस्तरीय निर्णयाद्वारे संपूर्ण निर्गुंतवणूक प्रक्रिया पारदर्शक रीतीने पारदर्शक रीतीने पार पाडली गेली आहे. व्यवहार सल्लागार, कायदेशीर सल्लागार, मालमत्तेचे मूल्यवर्धक जे त्यांच्या संबंधित क्षेत्रातील व्यावसायिक आहेत अशा सर्वांनी संपूर्ण प्रक्रियेला पाठिंबा दिला आहे.
पुढची पायरी म्हणजे लेटर ऑफ इंटेंट  जारी करणे आणि नंतर शेअर खरेदी करारावर स्वाक्षरी करणे, ज्यानंतर, यशस्वी निविदा भरणारे, कंपनी आणि सरकार यांनी अटींची पूर्तता करणे आवश्यक आहे. चालू आर्थिक वर्ष 2021-22 मध्ये हा व्यवहार पूर्ण होईल अशी अपेक्षा आहे.
G.Chippalkatti/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
पंतप्रधान कार्यालय
पंतप्रधान नरेंद्र मोदी यांच्या हस्ते 29 एप्रिल रोजी जागतिक पाटीदार व्यवसाय शिखर परिषदेचे उद्घाटन
नवी दिल्ली, 28 एप्रिल 2022
पंतप्रधान नरेंद्र मोदी यांच्या हस्ते सरदारधाम द्वारा आयोजित जागतिक पाटीदार व्यवसाय शिखर परिषदेचे 29 एप्रिल रोजी दुरदृष्य प्रणालीद्वारे उद्घाटन होणार आहे.
पाटीदार समाजाच्या सामाजिक - आर्थिक उन्नतीसाठी सरदारधामने ‘मिशन 2026’ अंतर्गत जागतिक पाटीदार व्यवसाय शिखर परिषदेचे आयोजन केले आहे. गेल्या दोन वर्षांपासून या शिखर परिषदेचे आयोजन केले जात आहे. पहिल्या दोन शिखर परिषदा गांधीनगर इथे 2018 आणि 2020 मध्ये आयोजीत करण्यात आल्या होत्या, आणि ही शिखर परिषद सुरत इथे आयोजित केली जात आहे. या वर्षीच्या जागतिक पाटीदार व्यवसाय शिखर परिषदेची संकल्पना ‘आत्मनिर्भर समाज ते आत्मनिर्भर गुजरात आणि भारत’ ही आहे. या शिखर परिषदेचा मुख्य उद्देश आहे पाटीदार समाजातील लघु, मध्यम आणि मोठे उद्योजक एकत्र आणून उदयोन्मुख उद्यमींना मदत आणि त्यांचे संगोपन करणे तसेच त्यांना प्रशिक्षण देणे, सुशिक्षीत युवकांना नोकरी मिळविण्यात सहाय्य करणे. ही तीन दिवसीय शिखर परिषद 29 एप्रिल ते 1मे दरम्यान आयोजित केली जाईल यात सरकारचे उद्योग धोरण, सूक्ष्म, लघु आणि मध्यम उद्योग, स्टार्टअप्स, नवोन्मेष या विषयांवर चर्चा होईल.S.Kane/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(